b'\n_START_ARTICLE_\nSpecial Weapons and Tactics\n_START_PARAGRAPH_\nSpecial Weapons and Tactics (kratica SWAT; slovensko Specialno oro\xc5\xbeje in taktika) je naziv za vse  paravoja\xc5\xa1ke policijske enote, ki so posebej izurjene za izvajanje posebnih nalog (re\xc5\xa1evanje talcev, protiteroristi\xc4\x8dno bojevanje ...) in posebno nevarnih nalog (aretacija oboro\xc5\xbeenih zlo\xc4\x8dincev ...). Vsaka ve\xc4\x8dja policijska postaja v ZDA ima tak oddelek.\n_START_SECTION_\nZgodovina\n_START_PARAGRAPH_\nIdeja o ustanovitvi teh posebnih enot sega v \xc5\xa1estdeseta leta 20. stoletja, ko je zelo naraslo \xc5\xa1tevilo kriminalnih in teroristi\xc4\x8dnih dejanj, ki jim obi\xc4\x8dajni policisti niso bili ve\xc4\x8d kos, saj niso imeli ustreznega oro\xc5\xbeja in izurjenosti za re\xc5\xa1evanje teh situacij. Zato so iz prostovoljcev za\xc4\x8deli sestavljati prvo enoto, ki je sprva delovala le v Los Angelesu, kasneje pa so take enote nastale tudi drugod po ZDA.\n_START_SECTION_\nTrening\n_START_PARAGRAPH_\nTrening je podoben treningu ostalih specialnih policijskih in voja\xc5\xa1kih enot. Poudarek je na kondicijski pripravljenosti, natan\xc4\x8dnem streljanju in timskem delu. Poleg tega so usposabljanja tudi za specifi\xc4\x8dne naloge, kot so tudi za ostrostrelci, strokovnjaki za eksplozive, pogajalci, ipd.\n_START_SECTION_\nTaktika\n_START_PARAGRAPH_\nOb prihodu na prizori\xc5\xa1\xc4\x8de se izvede analiza situacije, kar je osnova za na\xc4\x8drtovanje akcije. Ta faza zahteva karseda veliko informacij o nasprotnikih (njihovem \xc5\xa1tevilu, polo\xc5\xbeaju, oboro\xc5\xbeitvi in obna\xc5\xa1anju) in na\xc4\x8drtih stavb. Precej informacij posreduje \xc5\xbee policija, ki postavi blokado okrog prizori\xc5\xa1\xc4\x8da, ali ostrostrelci in opazovalci; pripadniki vpadne ekipe pa po navadi uporabljajo \xc5\xa1e zrcala ali miniaturne kamere, ki slu\xc5\xbeijo pregledu prostorov._NEWLINE_SWAT tako kot ostale specialne policijske enote te\xc5\xbei k \xc4\x8dim manj\xc5\xa1i uporabi oro\xc5\xbeja razen, \xc4\x8de je to nujno potrebno (npr. \xc4\x8de so ogro\xc5\xbeena \xc5\xbeivljenja \xc4\x8dlanov ekipe ali talcev). \xc4\x8ce je le mo\xc5\xbeno, ekipa specialcev karseda dolgo deluje tiho, da nasprotnikov ne opozori na svojo prisotnost. Ko pa je \xc4\x8das za vpad, se akcija izvede hitro in odlo\xc4\x8dno, kar preseneti nasprotnika in mu \xc4\x8dim bolj onemogo\xc4\x8di mo\xc5\xbenosti za odpor ali za po\xc5\xa1kodovanje talcev. Pri tem se za ta namen precej uporabljajo tudi neubojna sredstva, kot so solzivec in \xc5\xa1ok bombe.'